30. 5. 88 De Europæiske Fællesskabers Tidende Nr. C 139/13 
Forslag til Rådets forordning (EØF) om ændring af forordning (EØF) nr. 1418/76 om den fælles 
markedsordning for ris 
(88/C 139/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Med virkning fra høståret 1987/1988 blev interventions-
ordningen ændret bl.a. med hensyn til betingelserne for 
interventionsorganernes opkøb i den periode, hvor disse 
opkøb er mulige; erfaringerne viser, at den nye ordning 
medfører en meget tung administrativ forvaltning uden at 
give reelle fordele; det er derfor hensigtsmæssigt at vende 
tilbage til den tidligere ordning; 
ved opkøb til intervention skal koefficienten på 94 % 
anvendes på den interventionspris, der gælder ved høstårets 
begyndelse, og den skal ikke anvendes på de månedlige 
forhøjelser — 
UDSTEDT FØLGENDE FORORDNING: 
Artikel 1 
I Rådets forordning (EØF) nr. 1418/76 (!) foretages 
følgende ændringer: 
1. Artikel 5 affattes således: 
»Artikel 5 
1. I perioden fra den 1. december til den 31. juli 
opkøber interventionsorganerne de mængder uafskallet 
ris, der tilbydes dem, såfremt tilbuddene opfylder 
bestemte betingelser, der skal fastlægges i henhold til 
stk. 5, især med hensyn til kvalitet og mængde. 
2. På betingelserne i henhold til stk. 4 og 5 opkøber 
interventionsorganerne risen til en pris, der svarer til 
(!) EFT nr. L 166 af 25. 6. 1976, s. 1. 94 % af den interventionspris, som gælder for det 
interventionscenter, hvor den uafskallede ris tilbydes. 
Afviger kvaliteten af den tilbudte uafskallede ris fra den 
standardkvalitet, for hvilken interventionsprisen er 
fastsat, reguleres denne pris ved anvendelse af tillæg og 
fradrag. 
3. På betingelser, der skal fastlægges i henhold til stk. 
4 og 5, udbyder interventionsorganerne den af dem i 
henhold til stk. 1 opkøbte uafskallede ris til eksport til 
tredjelande eller til forsyning af det interne marked. 
4. På forslag af Kommissionen fastsætter Rådet med 
kvalificeret flertal de almindelige regler for interven­
tion. 
5. Gennemførelsesbestemmelserne til denne artikel 
vedtages efter fremgangsmåden i artikel 27, især: 
— den ringeste kvalitet og den mindste mængde, der 
kræves til intervention, 
— de tillæg og fradrag, der skal anvendes ved 
intervention, 
— fremgangsmåderne ved og betingelserne for inter­
ventionsorganernes overtagelse, 
— fremgangsmåderne ved og betingelserne for inter­
ventionsorganernes udbud.« 
2. Artikel 7, stk. 1, affattes således: 
»1. Den indikativpris, de interventionspriser og de 
opkøbspriser, der er omhandlet i artikel 5, stk. 2, øges 
med månedlige forhøjelser, som fordeles over hele 
høståret eller en del af dette.« 
Artikel 2 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Den anvendes fra den 1. september 1988. 
Denne forordning er bindende i alle enkeltheder og gælder 
umiddelbart i hver medlemsstat.